Z A P I S N I K
19. sjednice Vijeća Gradske četvrti Brezovica, 
održane 30. studenog 2022. u sjedištu Gradske četvrti Brezovica,
 Brezovička cesta 100, s početkom u 17,00 sati.


Nazočni članovi Vijeća Gradske četvrti Brezovica: 
Irena Borovina, Tomislav Cavrić, Ivan Pucko, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević, Srećko Tatar i Nenad Žugaj.

Nazočni djelatnici Gradskog ureda za mjesnu samoupravu, civilnu zaštitu i sigurnost:
Petar Vukelić.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne. Konstatira da sjednici nazoči svi članovi Vijeća te da su stečeni uvjeti za raspravu i pravovaljano odlučivanje. Prije utvrđivanja dnevnog reda, predsjednik otvara raspravu o zapisniku 18. sjednice. Zlatko Katulić dodatno je pojasnio izjavu koju je iznio na prošloj sjednici, a vezano uz ishođenje pravomoćne građevinske dozvole za dvoranu Osnovne škole Stjepana Bencekovića. Dozvola će biti pravomoćna po dobivanju suglasnosti od Vodoopskrbe i odvodnje, po završetku e-Savjetovanja ako neće biti žalbi. Tomislav Cavrić rekao je kako se u Prijedlog programa radova kapitalnih ulaganja u objekte za društvene djelatnosti i u obnovu objekata oštećenih potresom u Gradu Zagrebu u 2023. nalazi izrada projektne dokumentacije, građenje i opremanje OŠ Stjepana Bencekovića u iznosu od 66.000,00 eura. 
S obzirom na to da nema primjedaba na sam zapisnik, predsjednik predlaže usvajanje zapisnika i da se izjava člana Vijeća Zlatka Katulića zapiše u zapisnik 19. sjednice. Vijeće je jednoglasno (11 „za“) usvojilo zapisnik 18. sjednice.
Predsjednik konstatira da su članovi Vijeća primili prijedlog dnevnog reda i materijale. Informira kako je u materijalima članovima Vijeća također poslao Odluku o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina i Odluku o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska ako članovi Vijeća imaju kakvu dodatnu lokaciju onda se prijedlog za izmjenu Odluke može staviti kao dodatna točka dnevnog reda. Povela se kratka rasprava o nadopuni dnevnog reda prijedlozima izmjena Odluka, Tomislav Cavrić predlaže da se glasa o prijedlogu nadopune dnevnog reda ovim točkama, Vijeće jednoglasno (11 „za“) odbija dopunu dnevnog reda ovim točkama. Tomislav Cavrić je potom iznio prijedlog dnevnog reda 19. sjednice Vijeća Gradske četvrti Brezovica i zamolio je članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na dnevni red nije bilo, te je Vijeće Gradske četvrti Brezovica jednoglasno (11 „za“) usvojilo

DNEVNI RED :

[bookmark: _Hlk120985071]1. Prijedlog zaključka o zahtjevu za žurno očitovanje o poduzetim mjerama vezano za prijedlog za novu katastarsku izmjeru katastarski općina Starjak i Horvati 
[bookmark: _Hlk120986472]2. Prijedlog zaključka o davanju mišljenja na Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2023.
3. Prijedlozi zaključaka o prijedlozima za suce porotnike Županijskog suda u Zagrebu, za mladež Županijskog suda u Zagrebu i Općinskog suda u Novom Zagrebu
4. Prijedlog zaključka o podržavanju prijedloga za imenovanje nogometnog igrališta NK Dinamo Odranski Obrež u Nogometni stadion Stjepan Pršir – Luci
[bookmark: _Hlk120998256]5. Prijedlog zaključka o očitovanju na zamolbu za postavljanje montažnog objekta za vatrogasno vozilo kod objekta Mjesnog odbora Horvati
6. Rasprava o planu komunalnih aktivnosti za 2023. godinu
7. Rasprava o organizaciji javnog prijevoza u GČ Brezovica
8. Pitanja, prijedlozi i obavijesti

Ad 1) Prijedlog zaključka o zahtjevu za žurno očitovanje o poduzetim mjerama vezano za prijedlog za novu katastarsku izmjeru katastarski općina Starjak i Horvati

Tomislav Cavrić obrazlaže Prijedlog zaključka o zahtjevu za žurno očitovanje o poduzetim mjerama vezano za prijedlog za novu katastarsku izmjeru katastarski općina Starjak i Horvati.
Srećko Tatar predlaže da se zatraži sastanak kod pročelnice Gradskog ureda za katastar i geodetske poslove kako bi joj se usmeno prenijela traženja građana s područja Gradske četvrti Brezovica. 
Tomislav Cavrić rekao je kako će zatražiti termin za sastanak kod pročelnice Gradskog ureda za katastar i geodetske poslove. S obzirom na to da nema daljnje rasprave, Tomislav Cavrić daje na glasovanje Prijedlog zaključka.
Vijeće je jednoglasno (11 „za“) donijelo

ZAKLJUČAK 
        o zahtjevu za žurno očitovanje o poduzetim mjerama vezano za prijedlog za novu 
                                katastarsku izmjeru katastarski općina Starjak i Horvati 
           
 
1. Vijeće je razmotrilo odgovor Gradskog ureda za katastar i geodetske poslove (Klasa:930-01/21-01/1365, Urbroj:251-15-01-21-2, od 5. studenoga 2021.) vezano za prijedlog Vijeća za novu katastarsku izmjeru katastarskih općina Starjak i Horvati. 

1. S obzirom da je od odgovora proteklo godinu dana, Vijeće traži žurno očitovanje Gradskog ureda za katastar i geodetske poslove o poduzetim radnjama vezano za novu katastarsku izmjeru katastarskih općina Starjak i Horvati.

1. Ovaj se zaključak dostavlja Gradskom uredu za katastar i geodetske poslove.


Ad 2) Prijedlog zaključka o davanju mišljenja na Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2023.

Tomislav Cavrić obrazlaže Prijedlog zaključka o davanju mišljenja na Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2023.
Navodi kako se prijedlogu Programa radova kapitalnih ulaganja u objekte za društvene
djelatnosti i u obnovu objekata oštećenih potresom u Gradu Zagrebu u 2023. nalazi izrada projektne dokumentacije za dječji vrtić Brezovica, izrada projektne dokumentacije, građenje i
opremanje dvorane Osnovne škole Stjepana Bencekovića – Horvati, Područna osnovna škola Kupinečki Kraljevec – nastavak dogradnje, Područna osnovna škola Dragonožec izrada projektne dokumentacije i rješavanje imovinsko-pravnih odnosa. U prijedlogu Programa asfaltiranja nerazvrstanih cesta I. reda u 2023. nalazi se Hudobička ulica. 
Srećko Tatar rekao je kako bi u Programu radova kapitalnih ulaganja u objekte za društvene
djelatnosti i u obnovu objekata oštećenih potresom u Gradu Zagrebu u 2023. trebao nalaziti projekt gradnje dječjeg vrtića u Kupinečkom Kraljevcu budući da su ljudi darovali privatno zemljište kako bi se tamo izgradio objekt društvene namjene. 
Ivan Pucko požalio se na sporost u izradi projektne dokumentacije za izgradnju dječjeg vrtića u Brezovici.
Marina Pucević rekla je kako se izgradnja Područnog dječjeg vrtića Odranski Obrež počela predlagati 2013. godine, da bi tek 2022. godine krenula gradnja.
[bookmark: _Hlk120986268]S obzirom na to da nije bilo više rasprave, Tomislav Cavrić daje na glasovanje Prijedlog zaključka.
Vijeće je većinom glasova (9 „za“ i 3 „protiv“) donijelo

ZAKLJUČAK 
[bookmark: _GoBack]o davanju mišljenja na Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2023.

1. Vijeće je razmotrilo Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2023.

2. Vijeće je suglasno s prijedlozima iz točke 1. zaključka.

3. Ovaj se zaključak dostavlja Stručnoj službi Gradske uprave.

Ad 3) Prijedlozi zaključaka o prijedlozima za suce porotnike Županijskog suda u Zagrebu, za mladež Županijskog suda u Zagrebu i Općinskog suda u Novom Zagrebu

Tomislav Cavrić obrazlaže Prijedlog zaključka.
U raspravi sudjelovali: Zlatko Katulić i Marina Pucević.
Tomislav Cavrić daje na glasovanje Prijedlog zaključka.
Vijeće je jednoglasno (12 „za“) donijelo

ZAKLJUČAK
o prijedlogu kandidata za suce porotnike Županijskog suda u Zagrebu
2.za mladež Županijskog suda u Zagrebu
3.Općinskog suda u Novom Zagrebu


1. Vijeće je razmotrilo zamolbu Odbora za izbor i imenovanja Gradske skupštine Grada Zagreba za predlaganje kandidata za suce porotnike.
             
      2. Vijeće za suce porotnike predlaže sljedeće kandidate:

· Zdenko Miković, Donjodragonoška cesta 12, 10253 Donji Dragonožec.
         
3. Ovaj se zaključak dostavlja Gradskoj skupštini Grada Zagreba, Odboru za izbor i imenovanja, Ulica sv. Ćirila i Metoda 5.

Ad 4) Prijedlog zaključka o podržavanju prijedloga za imenovanje nogometnog igrališta NK Dinamo Odranski Obrež u Nogometni stadion Stjepan Pršir – Luci

Tomislav Cavrić obrazlaže Prijedlog zaključka. S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (11 „za“) donijelo

ZAKLJUČAK
o podržavanju prijedloga za imenovanje nogometnog igrališta NK Dinamo Odranski Obrež u Nogometni stadion Stjepan Pršir – Luci
 
1. Vijeće je razmotrilo zamolbu NK Dinamo Odranski Obrež za podržavanje njihovog prijedloga za imenovanje nogometnog igrališta NK Dinamo Odranski Obrež u Nogometni stadion Stjepan Pršir-Luci. 

2. Vijeće podržava prijedlog za imenovanje iz točke 1. zaključak

3. Ovaj se zaključak dostavlja Gradskom uredu za obrazovanje, sport i mlade.

Ad 5) Prijedlog zaključka o očitovanju na zamolbu za postavljanje montažnog objekta za vatrogasno vozilo kod objekta Mjesnog odbora Horvati

Tomislav Cavrić obrazlaže Prijedlog zaključka. 
S obzirom na to da nema rasprave, Tomislav Cavrić daje na glasovanje Prijedlog zaključka.
Vijeće je jednoglasno (11 „za“) donijelo

ZAKLJUČAK 
o očitovanju na zamolbu za davanje suglasnosti za postavljanje montažnog objekta za vatrogasno vozilo kod objekta Mjesnog odbora Horvati
 
1. Vijeće je razmotrilo zamolbu Dobrovoljnog vatrogasnog društva Horvati za davanje suglasnosti Vijeća za postavljanje montažnog objekta za vatrogasno vozilo kod objekta Mjesnog odbora Horvati, na adresi Horvaćanski trg 2, 10436 Rakov  Potok.
             
2. Vijeće je suglasno sa zamolbom iz točke 1. zaključka.

3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na
daljnje postupanje.

Ad 6) Rasprava o planu komunalnih aktivnosti za 2023. godinu

Tomislav Cavrić izvještava kako će se Plan komunalnih aktivnosti Gradske četvrti Brezovica u 2023. godini trebati donijeti ranije nego što se to radilo prethodnih godina. Vijeća mjesnih odbora su dostavila svoje prijedloge prioriteta te se još čekaju troškovnici Zrinjevca i Zagrebačkih cesta. 
Zlatko Katulić rekao je kako bi on asfalterske programe koristio za asfaltiranje, a kako bi Plan više upotrebljavao za druge tipove akcija.
Irena Borovina informirala je kako je izašao natječaj Hrvatske lutrije za jedinice lokalne samouprave za dodjelu sredstava za opremanje parkova za vježbanje.
Zlatko Katulić rekao je kako Vijeće Gradske četvrti Brezovica svoj prijedlog treba poslati prema Gradskom uredu za mjesnu samoupravu, civilnu zaštitu i sigurnost koje objedinjuje sve prijedloge iz četvrti te dostavlja prema Hrvatskoj lutriji.
Vladimir Iviček i Tomislav Cavrić kratko su raspravljali o postotku realizacije Plana komunalnih aktivnosti Gradske četvrti Brezovica u 2022. godini i drugih četvrti u gradu.
Marina Pucević i Tomislav Cavrić pričali su o potrebi izrade projekta dječjeg parka pored Područnog dječjeg vrtića u Odranskom Obrežu.
Tomislav Cavrić zatvorio je raspravu po ovoj točki dnevnog reda.
Ad 7) Rasprava o organizaciji javnog prijevoza u GČ Brezovica

Tomislav Cavrić izvještava kako je danas organiziran radni sastanak u prostorijama ZET-a, u svezi organizacije autobusnih linija 159 i 163 na području Gradske četvrti Brezovica. Na sastanku su uz predstavnike ZET-a sudjelovali predstavnici Sektora za promet, predsjednici vijeća mjesnih odbora Brezovica, Odranski Strmec i Trpuci. Zaključak radnog sastanka jest da se treba pustiti privremeni vozni red na tri mjeseca, kako bi se vidjelo kako će promet putnika funkcionirati. Vijeće Mjesnog odbora Trpuci donijelo je zaključak kojim traži četiri dodatna polaska busa tijekom radnog tjedna i tri tijekom vikenda. Sektor za promet i ZET još moraju proanalizirati taj zahtjev i vidjeti može li im se izaći u susret. Tomislav Cavrić rekao je kako smatra potrebni organizirati barem još jednu autobusnu liniju koja bi spajala naselje Brezovica s Glavnim kolodvorom, a interes u toj liniji bi mogla pronaći Gradska četvrti Novi Zagreb – zapad. 
Zdravko Harmicar izrazio je stav da bi po njemu autobusna linija 166 Glavni kolodvor – Donji Dragonožec trebala voziti ne preko Turopoljskog Markuševca nego preko Odranskog Obreža. 
Marina Pucević rekla je kako bi to bilo idealno rješenje, a na taj njezin prijedlog u ZET-u su joj odgovorili kako se radi o međužupanijskoj liniji te da se ne može mijenjati smjer vožnje.
Tomislav Cavrić rekao je kako su vjerojatno Grad Zagreb i Grad Velika Gorica sklopili ugovor o pružanju usluga javnog prijevoza.
Zlatko Katulić, Marina Pucević i Tomislav Cavrić su kratko raspravljali o smjeru vožnje autobusne linije kroz Strmec i Odranski Obrež.
Ivica Mavračić izrazio je stav da treba zbog nerentabilnosti ukinuti autobusnu liniju 166 Glavni kolodvor – Donji Dragonožec i pokrenuti novu rentabilnu liniju prema Gradskoj četvrti Brezovica.
Ivan Pucko kazao je kako treba napraviti novu brzu liniju koja bi vozila iz Glavnog kolodvora do Osnovne škole Brezovica.
Ivica Kovačić rekao je kako bi s linijom iz Donjeg Dragonošca povezao Brezovicu preko Donjih Trpuca i Brebernice. 
Članovi Vijeća Ivica Kovačić, Ivan Pucko, Marina Pucević, Tomislav Cavrić i Zlatko Katulić još su kratko raspravljali o način organizacije rentabilne linije za područje Gradske četvrti Brezovica.
Tomislav Cavrić zatvorio je raspravu po ovoj točki dnevnog reda.

Ad 8) Pitanja, prijedlozi i obavijesti

Tomislav Cavrić izvijestio je članove Vijeća o dopisima koje je poslao prema državnim institucijama, javno pravnim tijelima i gradskim uredima. U poslanim dopisima je istaknuo stav građana Brezovice da se svinjogojska farma ne bi smjela graditi na području Gradske četvrti Brezovica.
Petar Vukelić izvijestio jest da su asfaltirane Obreška cesta, Grančarska ulica IV. Odvojak, Tumbri i Pavlići, a sada se čeka uređenje ulice Mihlini i Klanjec. Možda se do kraja godine uspije asfaltirati dio nogostupa i kolnika Dragonožečke ceste.
Marina Pucević pojasnila je kako bi se asfaltiranje provelo kako bi se zaštitilo gradilište tijekom zime; da ralica (zimska služba) ne napravi oštećenja na instalacijama.
Srećko Tatar zahvalio se svima u Vijeću Gradske četvrti Brezovica na tome što se protive svinjogojskoj farmi u Kupinečkom Kraljevcu. Ako postoje sredstva, predložio je da se na kraju godine može asfaltirati makadamski put koji povezuje Gornje Trpuce i Kupinečki Kraljevec, dužina 1.500,00 metara.
Vladimir Iviček informirao je prisutne, kako mu je pomoćnik pročelnika Gradskog ured za obnovu, izgradnju, prostorno uređenje, graditeljstvo, komunalne poslove i promet rekao da je projektna dokumentacija za izgradnju nogostupa u Hudobičkoj ulici preprojektirana, dokumentacija je predana Sektoru za prostorno uređenje i graditeljstvo. Sada se čeka da se taj Sektor i nadzor usuglase oko ishođenja dozvole za radove. Pomoćnik pročelnika također mu je rekao da se prilikom izmjene i dopune Programa građenja komunalne infrastrukture na području Grada Zagreba u 2022. uvrstila jedna ulica iz Horvata.
Ivica Mavračić pitao je iz kojeg razloga se nijedna akcija u Horvatima nije izvela iz asfalterskog programa. Požalio se na propadanje ceste u ulici Horvati kod Prevendara te je zamolio da se prometnica popravi putem redovnog održavanja.
Tomislav Cavrić rekao je kako je prošli mjesec dostavio prijedlog da se asfaltira prometnica u Horvatima prema Zagrebačkim cestama, od Zagrebačkih cesta stigao je odgovor da oni nemaju dovoljno resursa da se do kraja godine asfaltira prometnica. Rekao je kako je zvao pomoćnika pročelnika Gradskog ureda za mjesnu samoupravu, civilnu zaštitu i sigurnost te ga je molio da se izvede barem dio prometnica iz asfalterskog programa, no skoro ni jedan nalog nije izdan.
Nenad Žugaj pitao je koja je procedura da se prostor Gradske četvrti Brezovica izdvoji od Grada Zagreba i postane zasebna općina.
Ivan Pucko postavio je pitanje o statusu izrade projektne dokumentacije za izgradnju prometnice u zahvatu USA škole.
Ivica Kovačić zamolio je da od Gradske četvrti Brezovica otiđe dopis prema Hrvatskim vodama vezano uz čišćenje potoka Brebernica. 
Tomislav Cavrić zahvaljuje članovima na radu te zaključuje 19. sjednicu Vijeća Gradske četvrti Brezovica.

          Dovršeno u 18,10 sati.
            Zapisnik izradio:
             Petar Vukelić

   KLASA: 024-08/22-002/301                                                                                                                
   URBROJ: 251-13-11-8/002-22-2
   Brezovica, 30. studenoga 2022.
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.
